
Sunt unii care se încăpăţânează să creadă că vaccinarea oilor cu serurile experimentale a fost un simplu 
accident şi că, în rest, democraţia merge mai departe. În mod evident, e vorba de aceiaşi indivizi care se 
îmbată cu iluzia că democraţia ar exista, fără să înţeleagă că democraţia poate fi implementată doar în 
societăţile sclavagiste. Într-adevăr, probabil că e democraţie, doar că ceea ce nu pricep tefeleii e că în acest 
setup ei sunt doar sclavii, iar democraţia e situată în mediile rarefiate în care se iau deciziile. 

lată acum o nouă mo(n)stră de democratură din ţara „Revoluţiei”, cea care a fost(şi pentru unii încă mai este) 
farul lumii. Am numit, desigur, Franţa. După ce Macron s-a şters la fund cu opiniile întregii clase politice, 
trecând legea pensiilor „pe persoană fizică”, a mai făcut un pas pentru implementarea rapidă a societăţii 
multilateral ... supravegheate. În noua Lege a Justiţiei aprobată deja de Senatul francez, se autorizează 
ascultarea extinsă a cetăţenilor. Ce înseamnă ascultare extinsă? Securiştii pot accesa orice cameră video, 
orice microfon, orice dispozitiv al oricui. Cu siguranţă, asta va conduce în noi reguli de introducere a 
dispozitivelor electronice pe piaţa franceză, astfel încât acestea să poată fi urmărite. 


Mulţi cred că pot ocoli măsurile, doar că n-au habar cât de imposibil devine totul. Microfoane sunt instalate 
inclusiv în televizoare sau în electrocasnicele „smart”, care în prezent, invadează piaţa. Practic nu mai există 

poate avea cel care vine in vizită la tine. Poate că nu ai GPS pe teleton, dar maşina ta are un intreg arsenal 
de supraveghere, astfel încât urmărirea ta devine o joacă de copii. 

E de-a dreptul înfiorător că, prin prevederile legii, se distruge inclusiv confidenţialitatea discuţiilor dintre avocat 
şi client, chestiune de bază în orice societate care, cât de cât, se doreşte normală. Partea şi mai interesantă e 
că ministrul de resort a recunoscut în faţa presei că măsurile „oricum sunt deja implementate”! E o sfidare pe 
faţă, care urmează să fie şi legiferată, ca să nu mai fie alte discuţii. lată cum Legea Justiţiei este, în realitate, 
una a injustiţiei, a terorii de stat care se revarsă asupra indivizilor. 

Doar că, prin prisma faptului că noile generaţii sunt chipate de sistemul educaţional(aviz amatorior care susţin 
mărirea salariilor!), asemenea prevederi n-au absolut nimic dubios pentru tineri. Am dat acum câteva zile 
pe Telegram informaţia referitoare la sondajul în care tinerii au declarat, în proporţie de peste 30%, că n-ar 
avea nimic împotriva instalării camerelor de supraveghere în interiorul propriilor case!!! Înţelegeţi ce 
moluşte urmează să populeze lumea? Cum să fii atât de nătărău şi să nu înţelegi pericolul la care te expui? 
Situaţia e atât de paradoxală încât, dacă-i ameninţi că-i bagi în Matrix, te trezeşti că se formează cozi pentru 
„intrarea mai rapidă”. 

Ce urmează? Eu nu-mi fac iluzii. Asemenea prevederi se vor introduce peste tot, iar când vei încerca să 
protestezi, vor sări imediat idioţii care îţi vor servi aceleaşi replici pe care le-am auzit la COVID: „dacă toată 
lumea face la fel, te-ai trezit tu acum să revoluţionezi?”. Marea problemă pe care-o avem este că mişcările de 
acest tip evoluează rapid, tirania se instaurează din ce în ce mai vizibil, iar opţiunile de evadare pur şi simplu 
nu există. 

